„ Erfitt er að ráða mikið í listann sem nær yfir tímabilið 1. til 24. nóvember . Þær eru þó nokkrar bækurnar sem hafa verið að koma til landsins á þessu tímabili og njóta því ekki jafn margra söludaga eins og til dæmis topp höfundurinn , Arnaldur Indriðason , sem alltaf gefur sína bók út þann 1. nóvember , “ segir Bryndís Loftsdóttir hjá Félagi íslenskra bókaútgefenda ( Fibut ) . Bryndís segir að þetta sé langstærsta skáldverkaár íslenskra rithöfunda , hvort sem litið er til skáldverka , ljóða eða barnabóka . „ Það koma til að mynda út að minnsta kosti 19 nýjar íslenskar glæpasögur nú fyrir jólin þannig að í raun væri hægt að halda úti sérstökum glæpasagnalista . “ Yrsa Sigurðardóttir , Ragnar Jónasson og Arnaldur Indriðason . Öll eru þau með bækur fyrir þessi jól en að minnsta kosti 19 glæpasögur eru nú gefnar út . Arnaldur er kóngurinn og fátt virðist fá því breytt . MYND : FRÉTTABLAÐIÐ Þetta er í skoðun , að minnsta kosti væri vert að mati Bryndísar að tiltaka 20 mest seldu íslensku skáldverkin . „ Ævar Þór hefur reyndar af nógu að taka enda afkastamesti barnabókahöfundur þessarar vertíðar , með 5 nýjar bækur en næst á eftir honum er Bergrún Íris Sævarsdóttir sem gefur út 4 nýjar barnabækur í ár , “ segir Bryndís . Listinn ætti því að taka á sig eindregnari mynd eftir viku . En á sunnudaginn verður kynnt hverjir hljóta tilnefningar til Íslensku bókmenntaverðlaunanna svo það má segja að það ríki svolítill taugatitringur hjá útgefendum og rithöfundum í augnablikinu . BóksölulistinnSöluhæstu bækurnar 1. – 24. nóvember Tregasteinn – Arnaldur Indriðason Um tímann og vatnið – Andri Snær Magnason Þögn – Yrsa Sigurðardóttir Þinn eigin tölvuleikur – Ævar Þór Benediktsson Leikskólalögin okkar – Jón Ólafsson ofl . Gamlárskvöld með Láru – Birgitta Haukdal